
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,      


11 octombrie 2007

amenajarea teritoriului Si echilibru                                Nr.26/1838




ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra propunerii legislative de modificare şi completare a Legii nr.340 din 12/07/2004, publicată în Monitorul Oficial, Partea I nr.658 bis din 21/07/2004, privind instituţia prefectului, trimisă Comisiei noastre pentru dezbatere în fond, cu adresa nr.Pl.- x. 544  din 3 septembrie 2007.



PRESEDINTE,




SECRETAR,


        RELU FENECHIU


        SERES DENES

	  Parlamentul României   

 Camera Deputaţilor


Comisia pentru administraţie public        

         11 octombrie 2007
amenajarea teritoriului şi echilibru 
                     Nr. 26/1838



ecologic 

RAPORT 

asupra propunerii legislative de modificare şi completare a Legii nr.340 din 12/07/2004, publicată în Monitorul Oficial, Partea I nr.658 bis din 21/07/2004, privind instituţia prefectului



1. Cu adresa nr.Pl.-x 544 din 3 septembrie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă de modificare şi completare a Legii nr.340 din 12/07/2004, publicată în Monitorul Oficial, Partea I nr.658 bis din 21/07/2004, privind instituţia prefectului.



La întocmirea Raportului s-au avut în vedere: 

· avizul favorabil al Consiliului Legislativ nr.411 din 27.03.2007;
· avizul negativ al Comisiei pentru muncă şi protecţie socială nr.27/394 din 17.09.2007 ;
· avizul negativ al Comisiei juridice, de disciplină şi imunităţi nr.Pl.x-544 din 25.09.2007 ;
· punctul de vedere al Guvernului nr.840/DPSG din 13.04.2007.
Guvernul nu susţine adoptarea propunerii legislative.


Propunerea legislativă a fost dezbătută şi analizată în fond, în procedură obişnuită, în şedinţa din 11 octombrie 2007. 



Propunerea legislativă are ca obiect de reglementare modificarea Legii nr.340/2004 privind prefectul şi instituţia prefectului, cu modificările şi completările ulterioare. Astfel cum rezultă din Expunerea de motive, intervenţia legislativă propune înlocuirea denumirii „instituţia prefectului” cu denumirea tradiţională de „Prefectură”, precum şi instituirea unor prevederi de natură să elimine implicarea politică a prefecţilor, astfel că numirea şi eliberarea în şi din funcţie a conducătorilor serviciilor publice deconcentrate ale ministerelor să se facă în urma promovării unor concursuri, nu după culoarea politică a candidaţilor, soluţie sugerată şi pentru personalul cancelariei prefectului.


Cu prilejul dezbaterilor, membrii comisiei au constatat că în conformitate cu prevederile art.39 alin.(1) din Legea nr.24/2000 privind normele de tehnică legislativă pentru elaborarea actelor normative, titlul legii exprimă sintetic obiectul reglementării. În acelaşi timp, s-a remarcat şi faptul că art.123 alin.(3) din Constituţia României, republicată, se referă la reglementarea prin lege organică a atribuţiilor prefectului, înalt funcţionar public investit cu autoritatea de a reprezenta Guvernul pe plan local. Drept urmare, s-a considerat necesară dezvoltarea principiilor constituţionale, prin extinderea obiectului de reglementare al Legii nr.340/2004 şi asupra instituţiei în cadrul căreia prefectul îşi desfăşoară activitatea, urmărindu-se, astfel, consacrarea regimului aplicabil structurii administrative fără existenţa căreia prefectul nu şi-ar putea duce la îndeplinire prerogativele care îi revin. Denumirea de „prefectură”, în sensul legii în vigoare, are semnificaţia de sediu al instituţiei prefectului.


În urma dezbaterilor, Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea  propunerii legislative.


2. Propunerea legislativă face parte din categoria legilor organice, împrumutând caracterul actului normativ asupra căruia realizează intervenţia legislativă. 


Senatul, în calitate de primă Cameră sesizată a respins propunerea legislativă, în şedinţa din 27 iunie 2007.


3. La lucrările Comisiei au fost prezenţi un număr de 24 de deputaţi, din totalul de 29 membrii ai Comisiei.
 



4. La dezbaterea propunerii legislative a participat, ca invitat, în conformitate cu prevederile art.54 şi 55 din Regulamentul Camerei Deputaţilor, domnul  Marin Pătuleanu –secretar de stat la Ministerul Internelor şi Reformei Administrative..



Raportul Comisiei a fost adoptat cu  unanimitate de voturi.



5. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.



În urma dezbaterii, Comisia propune respingerea propunerii legislative.
PREŞEDINTE,



SECRETAR,




                  RELU FENECHIU  

        SERES DENES

 Consilier: Sofia Chelaru

